CELEX: 62012TN0457
Language: mt
Date: 2012-10-18 00:00:00
Title: Kawża T-457/12: Rikors ippreżentat fit- 18 ta’ Ottubru 2012 — Stromberg Menswear vs UASI — Leketoy Stormberg Inter (STORMBERG)

2.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/20
            
         Rikors ippreżentat fit-18 ta’ Ottubru 2012 — Stromberg Menswear vs UASI — Leketoy Stormberg Inter (STORMBERG)
   (Kawża T-457/12)
   2013/C 63/40
   Lingwa tar-rikors: l-Ingliż
   
      Partijiet
   
   
      Rikorrenti: Stromberg Menswear Ltd (Leeds, ir-Renju Unit) (rappreżentanti: A. Tsoutsanis, avukat, u C. Tulley, Solicitor)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Leketoy Stormberg Inter AS (Kristiansand S, in-Norveġja)
   
      Talbiet
   
   
                
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-3 ta’ Awwissu 2012, fil-Każ R 428/2012-4;
            
         
                
            
            
               temenda d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-3 ta’ Awwissu 2012, fil-Każ R 428/2012-4 u tilqa’ t-talba għal restitutio in integrum, u i) primarjament, tannulla d-deċiżjoni tal-UASI sabiex tippermetti t-tibdil, jew, ii) sussidjarjament, tippermetti lil Stromberg Menswear tappella mid-deċiżjoni tal-UASI sabiex jilqa’ t-tibdil u jirrinvija l-appell mill-ġdid quddiem il-Bord tal-Appell; u
            
         
                
            
            
               tordna lill-UASI sabiex iħallas kwalunkwe u l-ispejjeż kollha anki dawk legali ta’ Stromberg Menswear b’konnessjoni mal-proċedimenti quddiem il-Bord tal-Appell u quddiem il-Qorti Ġenerali.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal revoka: it-trade mark verbali “STORMBERG”, għal oġġetti u servizzi fil-klassi 25 — Reġistrazzjoni tat-trade mark Komunitarja Nru 2557155
   
      Proprjetarju tat-trade mark Komunitarja: il-parti l-oħra fil-proċedimenti quddiem il-Bord tal-Appell
   
      Parti li qed titlob ir-revoka tat-trade mark Komunitarja: ir-rikorrenti
   
      Deċiżjoni tad-Diviżjoni tal-Kanċellazzjoni: il-proċedimenti għall-kanċellazzjoni ddikjarati magħluqa wara li t-trade mark Komunitarja kkontestata ġiet irrinunzjata mill-proprejtarju tagħha
   
      Deċiżjoni tal-Bord tal-Appell: appell inammissibbli
   
      Motivi invokati:
   
   
                
            
            
               ksur tal-Artikoli 57 sa 60 tar-Regolament tal-Kunsill Nru 207/2009 u tar-Regola 48(1)(c) tar-Regolament tal-Kummissjoni Nru 2868/95;
            
         
                
            
            
               ksur tal-Artikolu 81 tar-Regolament tal-Kunsill Nru 207/2009;
            
         
                
            
            
               ksur tal-Artikolu 75 tar-Regolament tal-Kunsill Nru 207/2009.